Scaparon

Da Wikipedia.

Test an lenga piemontèisa



Contnù

Paròchia S. Ròch dë Scaparon
Paròchia S. Ròch dë Scaparon

Scaparon a l’é na frassion dla Comun-a d’Alba an Piemont.

Ansema a le frassion Bijin e Mussòt, la borgà djë Scaparon a fà part ëd col teritòri dla comun-a d’Alba ch’as treuva a la riva mancin-a orografica dël fium Tane.

Cost teritòri dë dlà dël fium a fà part dl'area geogràfica dita Roé.

La borgà djë Scaparon a podrìa esse definìa "ël pogieul d’Alba", për via ëd soa splendida vista an sla val ëd Tane e an particolar an sla sità d’Alba e an sle Langhe, che as treuvo dëdnans a jë Scaparon come un quàder d'autor.

[modìfica] Stòria

Esse dë dlà dël fium a l’ha comportà na stòria diferenta për costa borgà, storicament "pëssià" tra ij possediment dla famija Roé o Rotari, ël vësco d'Alba e la sità d'Alba. A smija che ël prim insediament conossù a fussa l'Abassìa ëd Santa Maria de' Ulmis (cola che adess a l’é la Cassin-a dj’Orm) che a armonta al Sécol ch’a fà XII. As tratava d’un prioirà ëd monie cistercense dipendent da la Diòcesi d’Ast. Ël prioirà a l’é stàit sarà a la fin dël 1400, e ël convent unì a la Diòcesi d’Alba. Ant ij document trovà ëd recent, e ëd proprietà dla stòrica famija Scaparon, as fà un ciàir arferiment al "féud ëd Santa Maria" come arconossiment dij possediment ëd cola famija. A l’é stàita costa famija Scaparon dal 1400 an avanti a ocupesse dla gestion "social" dla frassion, anté che a l’é costruisse la Cesa Parochial e la Scòla Elementar.

[modìfica] Vita social

La Paròchia ëd San Ròch djë Scaparon a l’é fàita ëd 200 anime. La Cesa Parochial, fonsionanta e restaurà da pòch, a l’é dotà ëd në splendid òrgo a cane, e a costituiss – ansema al Cìrcol Acli – ël sénter d’agregassion principal dj’abitant.

La festa Patronal as celebra ël di ëd San Ròch, sant patron, e as slonga për tuta la sman-a ëd Feragost.

[modìfica] Atività

Oltre a le gròsse coltivassion ëd fruta e d'uva, an particolar la Barbera d'Alba, la particolarità econòmica dla frassion a l’é stàita, fin-a a j’agn '60, la produssion dël giss, o mej dël giass com ch’as ciama da coste bande.

Tirà fòra da le famose gave ch’as treuvo ant la zòna ciamà Val dij Majan, mist ëd giss, caussin-a e impurità, che a servìa come legant, quand che ël ciman as dovrava ancor nen an Piemont, ël giass a vnisìa cheuit an forn a bòsch, macinà e peui vendù an sach. Giontandje d’eva e fasendlo colé andrinta a dij stamp fàit apòsta e scolpì ant ël bòsch, as otenìo dle vòlte motobin bele për le ca. An tante ca dla zòna as vëddo ancora coste splendide vòlte.

Un magasin ëd vendita dij materiaj ëd giss a custodiss la memòria ëd costa antica lavorassion dij "giass". Lë spopolament dle campagne a l’ha riduvù a na desen-a j’asiende agrìcole an sël teritòri, dont serte giovo e bin struturà për la coltivassion dla fruta e dla vi. Na sola cròta da vinaté present an sël teritòri a fà da Agriturism e da òsto.

Dj’àutre atività artisanaj, come la lavorassion dla ninsòla dita tonda gentila dle Langhe e ël ciman artìstich, a costituisso ël microtessù econòmich an sël qual a dzorviv costa cita frassion.

[modìfica] Come rivé a la frassion

Per rivé a la borgà dij Scaparon a venta seurte da la sità d’Alba e seguité për Bra an sla Stra Statal 231, traversé ël fium Tane e giré an sla snistra a la prima rotonda.

OMMI! Ma io non SO LEGGERE!!

E be'? :) È facile imparare a leggere una lingua che si parla già. Consulti

questa pagina e vedrà, in un attimo anche Lei avrà il suo badge da bogianen :)
St'utent-sì a l'é un bogianen



OMMI! pero si YO no
SE LEER!

¿Y que? :) Es fácil aprender a leer un idioma que ya se habla. Consulte usted esta pagina y verá, en un momento tendrá usted su Badge de Bogianen :)


Figura:Giandoja-mobilitassion-cit.jpg
'cò ti it peule travajé a fé pì granda e bela la wikipedia piemontèisa. Tùit a peulo gionté dj'anformassion, deurbe dij neuv argoment, deje na man aj volontari che a travajo ambelessì 'ndrinta. Rintra ant la Piòla e les coma avnì a fé toa part. I soma na gran famija e i l'oma da manca dël travaj ëd tùit.


BANCHÈT dj'UTISS
Lìber për chi a veul amprende

a lese e a scrive mej an piemontèis, e che an fan d'arferiment a tùit për la coression ortogràfica dij test ant sle pàgine marcà koiné piemontèisa.

Për ёscrive dësgagià, che as dëscarìa la Tastera piemontèisa!

E che a manca pa dë vardesse la pàgina d'agiut për chi as anandia da zero.